《山甫病中归峡作此问之》
宋代·舒岳祥

山甫病归峡，僧言药有瘳。
自怜三岁长，多白几分头。
水鸟工吟夜，阴蛩苦话秋。
诗人多病瘧，强饭更何忧。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。